А цяпер колькі слоў пра намесніка пракурора Алену Міхайлаўну Сідарук. Яна карэнная жыхарка Жабінкі. Словам, дзе нарадзілася, там і згадзілася. У адрозненне ад свайго калегі, Алена з выбарам сваёй прафесіі вызначылася яшчэ ў школе. Пайшла на правазнаўства ў Гарадоцкі сельскагаспадарчы тэхнікум, які закончыла з адзнакай. Пасля вучобы вярнулася ў родны горад, дзе працавала сакратаром-машыністкай, а затым інспектарам прававой і кадравай работы ў ІМПЗ Жабінкаўскага раёна.